SPALI ลุยเปิดบ้านเดี่ยว “ศุภาลัย การ์เด้นวิลล์ ระยอง” มูลค่าโครงการ 1.8 พันลบ.
SPALI ลุยเปิดบ้านเดี่ยว "ศุภาลัย การ์เด้นวิลล์ ระยอง" มูลค่าโครงการ 1.8 พันลบ.
21 ก.ย. 2559

นายบุญชัย ชัยอนันต์บวร ผู้ช่วยกรรมการผู้จัดการ สายงานโครงการภูมิภาค 2 บริษัท ศุภาลัย จำกัด (มหาชน) หรือ SPALI เปิดเผยว่า บริษัทลุยเปิดตัวโครงการใหม่ “ศุภาลัย การ์เด้นวิลล์ ระยอง” ซึ่งเป็นโครงการที่ 3 ภายใต้ชื่อ “ศุภาลัย การ์เด้นวิลล์ ระยอง” บนพื้นที่โครงการประมาณ 99 ไร่ มูลค่าโครงการ 1,800 ล้านบาท บนทำเลศักยภาพที่เหนือกว่า เพียง 9 นาที จากเซ็นทรัลระยอง – เกาะกลอย พบบ้านเดี่ยวชั้นเดียว และบ้านเดี่ยวหรู 2 ชั้น สไตล์โมเดิร์น เปิดจองวันเสาร์ที่ 24 – วันอาทิตย์ที่ 25 กันยายน 2559 นี้ ณ สำนักงานขาย ราคาเริ่ม 2 ล้านกว่าบาท พร้อมพบสิทธิพิเศษมากมาย
โดยทิศทางตลาดอสังหาริมทรัพย์ในทำเลจังหวัดระยองมีโอกาสเติบโตอย่างต่อเนื่อง เนื่องจากมีปัจจัยสนับสนุนหลายด้าน ทั้งการขยายตัวของภาคอุตสาหกรรม การขยายตัวของการท่องเที่ยว และการลงทุนของภาคเอกชน ทำให้เกิดการจ้างงานเพิ่มขึ้นและความต้องการที่อยู่อาศัยจำนวนมาก อีกทั้งมีการส่งเสริมด้านคมนาคมของภาครัฐ อาทิ โครงการรถไฟรางคู่แถบชายฝั่งทะเลตะวันออกและโครงการรถไฟความเร็วสูงสายกรุงเทพฯ-ระยอง เชื่อมต่อระบบขนส่งและโลจิสติกส์ระดับภูมิภาคเป็นแรงจูงใจนักลงทุนเข้ามาในพื้นที่มากขึ้น
ทั้งนี้ในระยะเวลา 2 ปีที่ผ่านมา บริษัทฯได้เข้าไปพัฒนาโครงการบ้านและคอนโดมิเนียมในจังหวัดระยองแล้ว จำนวน 2 โครงการ คือ ศุภาลัย พาร์ควิลล์ ระยอง และ ศุภาลัย ซิตี้ รีสอร์ท ระยอง โดยได้รับความสนใจจากลูกค้าเป็นจำนวนมาก และเพื่อรองรับความต้องการที่อยู่อาศัยของผู้บริโภคในทำเลศักยภาพดังกล่าว
อีกทั้งมีจุดเด่นเรื่องความหลากหลายของแบบบ้านลงตัวที่สุดกับบ้านประหยัดพลังงาน อยู่เย็นสบายกว่า ทั้งบ้านเดี่ยวหรู 2 ชั้น 4 ห้องนอน 4 ห้องน้ำ จอดรถ 2 คัน พื้นที่ใช้สอย 139-306 ตร.ม.และบ้านเดี่ยวชั้นเดียว 3 ห้องนอน 2 ห้องน้ำ จอดรถ 1 คัน พื้นที่ใช้สอย 112 ตร.ม. ในราคาเริ่มต้นเพียง 2 ล้านกว่าบาท